Ceaser Ongwen 38 omukuumi mu Dillard Security Group, emmundu yagisudde mu mipiira gy’emmotoka egyapangibwa munda mu kibanda n’abulawo n’emmotoka ssatu.
Mmotoka ezabbiddwa kuliko Toyota Mark X UBD 038K, Toyota Premio UAY 547A ne Toyota Wish UBA 326Y.
Resty Namiyingo akulira ekibanda kino agamba, emmotoka zabbiddwa mu kiro ekyakeesezza Olwokusatu.
Ongwen ye yabadde akuuma ekifo kyokka baagenze okutuuka ku kibanda, ng’emmotoka ezimu teziriimu n’omukuumi talabikako.
Emmotoka ezabbiddwa za Godfrey Kalungi, omusuubuzi w’emmotoka ku Pine ku Lumumba Avenue mu Kampala abadde yakola ettabi mu Ndeeba Yagasseeko nti, bagguddewo ne banoonya omuserikale nga tebamulaba baagenze okwetegereza mu kibanda, nga mulimu amabanga we baategeeredde nti ezimu ku mmotoka zaabadde zibbiddwa.
Baakebedde mmotoka ku mmotoka nga balowooza nti omukuumi osanga yabadde attiddwa n’ababula kye baasobodde okuzuula y’emmundu gye yalese emabega.
“Twasanze akapapula akaabaguddeko nga kaliko emmotoka ttaano ze baabadde bakimye ezimu zaabadde ku UBA ate endala UBD ezimu zaabalemye okutwala olwa bbaatule okubeera enfu.” Namiyingo bwe yategeezezza.
Yagguddwaako omusango ku poliisi y’e Lubaga ku fayiro SD 09/30/05/2018.
lug_Latn ast_Latn lug_Latn lug_Latn lug_Latn lug_Latn lug_Latn lug_Latn